Ministru kabineta rīkojuma projekta „Par nekustamo īpašumu atsavināšanu valsts autoceļa P53 Duči-Limbaži rekonstrukcijas projekta īstenošanai” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I.Tiesību akta projekta izstrādes nepieciešamība** | | |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts autoceļa P53 (bijušā V135) Duči-Limbaži posma 9,0.-18,9.km rekonstrukcijas projekta īstenošanai nepieciešams atsavināt no zemes īpašnieces nekustamo īpašumu „Kalnakrogi A” (nekustamā īpašuma kadastra Nr. 6676 005 0009) - zemes vienību 1,05 ha platībā (zemes vienības kadastra apzīmējums 6676 005 0100) – Skultes pagastā, Limbažu novadā (turpmāk – nekustamais īpašums „Kalnakrogi A”).  Minētais nekustamais īpašums tiek atsavināts transporta infrastruktūras attīstībai un atsavināšana ir vienīgais veids šī mērķa sasniegšanai.  Minētais rekonstrukcijas projekts realizēts no valsts budžeta programmas 23.00.00 „Valsts autoceļu fonds” apakšprogrammā 23.06.00 „Valsts autoceļu pārvaldīšana, uzturēšana un atjaunošana” līdzekļiem. Tas tika realizēts Satiksmes ministrijas programmas „Valsts autoceļu sakārtošana sakarā ar pasažieru pārvadājumu pārtraukšanu pa dzelzceļu” ietvaros. Autoceļa rekonstrukcijas būvdarbi tika uzsākti 2008.gadā un pabeigti 2009.gadā.  Nekustamais īpašums „Kalnakrogi A” ir reģistrēts Limbažu rajona tiesas zemesgrāmatu nodaļas Skultes pagasta zemesgrāmatas nodalījumā Nr. 100000521716.  Nekustamajam īpašumam „Kalnakrogi A” ir noteikti šādi apgrūtinājumi (saskaņā ar Nekustamā īpašuma valsts kadastra informācijas sistēmas datiem):   * ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 1,0500 ha platībā; * no 10 līdz 25 kilometri garas dabiskas ūdensteces vides un dabas resursu aizsardzības aizsargjoslas teritorija lauku apvidos – 0,0800 ha platībā; * ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem – 0,0800 ha platībā; * ierīkotas ūdensnotekas aizsargjoslas teritorija – 0,0200 ha platībā.   Atlīdzību par nekustamo īpašumu „Kalnakrogi A” paredzēts kompensēt atbilstoši Likuma 26.panta 2.punktam, saskaņā ar kuru daļu no atlīdzības var izmaksāt naudā un daļu kompensēt ar citu nekustamo īpašumu. Izmaksājot atlīdzību nekustamā īpašuma īpašniecei daļā to kompensējot ar valsts nekustamo īpašumu, tiek piemērotas arī Publiskas personas mantas atsavināšanas likuma normas tiktāl, ciktāl tās nav pretrunā ar Likuma normām.  Pamatojoties uz Likuma 9.pantu un Ministru kabineta 2011. gada 15. marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu Satiksmes ministrija ar 2015. gada 19. janvāra lēmumu Nr.03-14/205 apstiprināja nekustamā īpašuma „Kalnakrogi A” taisnīgas atlīdzības apmēru, nosakot to 6825,00 EUR apmērā, kas kompensējama sekojoši:   * daļu kompensējot ar valsts nekustamo īpašumu „V 135” (nekustamā īpašuma kadastra Nr. 6676 005 0005) – zemes vienību 0,97 ha platībā (zemes vienības kadastra apzīmējums 6676 005 0035) – Skultes pagastā, Limbažu novadā, kura tirgus vērtība ir noteikta 5626,00 EUR apmērā; * atlikušo atlīdzības daļu 1199,00 EUR apmērā izmaksājot naudā.   Valsts nekustamais īpašums „V 135” (nekustamā īpašuma kadastra Nr. 6676 005 0005) – zemes vienība 0,97 ha platībā (zemes vienības kadastra apzīmējums 6676 005 0035) – Skultes pagastā, Limbažu novadā (turpmāk – valsts nekustamais īpašums „V135”) ir reģistrēts Limbažu rajona tiesas zemesgrāmatu nodaļas Skultes pagasta zemesgrāmatas nodalījumā Nr.100000517328.  Valsts nekustamajam īpašumam „V135” ir noteikts apgrūtinājums (saskaņā ar Nekustamā īpašuma valsts kadastra informācijas sistēmas datiem) – ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem – 0,0500 ha platībā.  Saskaņā ar zemesgrāmatas nodalījuma Nr.100000517238 datiem uz nekustamā īpašuma „V135” atrodas zemes īpašniekam nepiederošas būves ar kadastra apzīmējumu 6676 005 0033 001, 6676 005 0033 002 un 6676 005 0033 006. Minētās būves atrodas uz diviem zemes gabaliem – nekustamā īpašuma „V135” un nekustamā īpašuma „Kalnkrogi” (nekustamā īpašuma kadastra Nr.6676 005 0033) (no kura atdalīts nekustamais īpašums „Kalnakrogi A”). Būves ar kadastra apzīmējumu 6676 005 0033 001 un 6676 005 0033 002 saskaņā ar Limbažu rajona tiesas Skultes pagasta zemesgrāmatas nodalījuma Nr.2044 datiem pieder M.Dortānei (nekustamā īpašuma „Kalnkrogi” (nekustamā īpašuma kadastra Nr.6676 005 0033) un nekustamā īpašuma „Kalnakrogi A” īpašniecei). Savukārt būve ar kadastra apzīmējumu 6676 005 003 006 nav reģistrēta zemesgrāmatā, bet reģistrēta Nekustamā īpašuma valsts kadastra informācijas sistēmā kā šķūnis.  Nekustamā īpašuma īpašniece ir piekritusi nekustamā īpašuma „Kalnakrogi A” atsavināšanai atbilstoši noteiktajam kompensācijas veidam un atlīdzības apmēram, informējot par to telefoniski valsts akciju sabiedrības „Latvijas Valsts ceļi” projektu vadītāju D.Pētersonu.  Valsts nekustamais īpašums „V135” valsts autoceļa P53 Duči-Limbaži rekonstrukcijas projekta īstenošanas ietvaros autoceļa konstrukciju izvietošanai un citu Satiksmes ministrijai deleģēto funkciju pildīšanai vairs nav nepieciešams.  Saskaņā ar Likuma 10.panta pirmo daļu pēc Ministru kabineta lēmuma pieņemšanas zemesgrāmatā ieraksta atzīmi par aizliegumu atsavināt un apgrūtināt nekustamos īpašumus ar lietu un saistību tiesībām bez institūcijas piekrišanas.  Saskaņā ar Likuma 27.panta pirmajā un otrajā daļā noteikto īpašniecei ir tiesības apstrīdēt Satiksmes ministrijas noteikto atlīdzības apmēru.  Satiksmes ministrija atsavināmo nekustamo īpašumu normatīvajos aktos noteiktajā kārtībā ierakstīs zemesgrāmatā uz valsts vārda Satiksmes ministrijas personā.  Ņemot vērā iepriekš minēto Satiksmes ministrija ir izstrādājusi Ministru kabineta rīkojuma projektu „Par nekustamā īpašuma atsavināšanu valsts autoceļa P53 Duči-Limbaži rekonstrukcijas projekta īstenošanai”. |
| 3. | Projekta izstrādē iesaistītās institūcijas | Satiksmes ministrija un valsts akciju sabiedrība „Latvijas Valsts ceļi”. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015.gads** | | Turpmākie trīs gadi (euro) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5. Precizēta finansiālā ietekme: | X | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izstrādātajam Rīkojuma projektam nav ietekmes uz valsts budžetu, jo papildus līdzekļi no valsts budžeta nav nepieciešami. Izdevumi, kas saistīti ar nepieciešamā nekustamā īpašuma atsavināšanu un ierakstīšanu zemesgrāmatā tiks segti no valsts budžetā 2015. gadam Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu pārvaldīšana, uzturēšana un atjaunošana" paredzētajiem līdzekļiem. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas II, IV, V un VI sadaļa – projekts šīs jomas neskar.

Satiksmes ministrs A.Matīss

Vīza: Valsts sekretārs K.Ozoliņš

20.03.2015. 11:00

1175

V.Putāns

67028149, varis.putans@lvceli.lv